《梁甫吟与任向》
宋代·张方平

秋风吹空一横扫，秀桐芳蕙经宵老。晨鸡惊起穷丈夫，心骨调残感霜草。

独起过君喜君在，鹴裘同就旗亭解。酒酣气壮把袂归，吾曹心过中区大。

君不觉丰城两龙思延平，气凝愁紫牛间横。神物际会当有时，洛阳楼上逢张卿。

古人率自穷途起，景略执畚南阳耕。

作者简介：（1007—1091）应天宋城人，字安道，号乐全居士。仁宗景祐元年举茂才异等科，复中贤良方正科。历知昆山县，通判睦州。西夏入犯，上平戎十策。历知谏院，论建甚多，主与西夏讲和。累进翰林学士，拜御史中丞，改三司使。出知数州府。英宗治平中召拜翰林学士承旨。神宗即位，拜参知政事，反对任用王安石，极论新法之害。以太子少师致仕。既告老，而论事益切，于用兵、起狱尤反复言之。卒谥文定。有《乐全集》。